Du har krav på kvelds-, natt- og helgetillegg hvis din arbeidsplass er omfattet av en tariffavtale. Dette reguleres ikke igjennom lovverket, men igjennom tariffavtaler/overenskomster som partene har forhandlet seg frem til.
Tariffavtalene regulerer dine lønns- og arbeidsvilkår, og som hovedregel betales et kvelds- og nattillegg mellom kl. 17.00-06.00.
Helgetillegget gjelder som regel fra lørdag kl. 00.00 til søndag kl. 24.00.
Men det er forskjellige forutsetninger om du arbeider etter skift- eller turnusplaner (skiftende arbeidstid fra dag til dag) eller kun på dag- og/eller kveldstid.
Tillegg for ubekvem arbeidstid, som det ofte kalles, varierer i kronebeløp og % i de forskjellige tariffavtalene. For å finne ut hva du har krav på må du finne den tariffavtale din virksomhet/arbeidsplass er omfattet av. Her finner du oversikt over tariffavtalene.
Du kan se din egen tariffavtale på medlemsportalen.